|  |  |
| --- | --- |
| Utviklings- og kompetanseetaten | |
| AMU Møtereferat | | |
| Møtegruppe: | AMU | |
| Møtested: | Teams | |
| Møtetid: | 05.05.21 klokken 1300-1500 | |
| Saksbehandler: | Kristin Lehne | |
| Telefon: | 98002976 | |

Til stede:

Fra administrasjonen Fra tillitsvalgte/vernetjenesten

Tor Fjellstad Marit Juul

Birgit Aakre Erik Haugen

Bjørn Martinsen Tone Rakvåg

Henriette Dan Solberg Grete Røsvik

Kristin Lehne Anja Birkeland

Innkalling og dagsorden: Godkjent

Referat fra 24.03.21 Godkjent

**AMU sak 08/2021 - Organisatorisk plassering av etatens ordrekontor**

AMU har i møte 16.12.2020 behandlet AMU-sak 18/2020 og sluttet seg til justering av organisering på alle nivåer gjeldende fra 01.01.2021. Med bakgrunn i at funksjonen Ordrekontor jobber 100 % med IKT-relaterte arbeidsoppgaver, så overføres Ordrekontoret og vedkommende medarbeider som ivaretar funksjonen til seksjon Prosess og leverandørstyring i IKT-tjenester. Gjeldende fra 1. juni 2021.

Vedkommende som er direkte berørt av endringen har hatt individuelle samtaler med leder om dette, og med kommende leder for ny avdelinger og seksjonsleder.

Etatsdirektøren anser de arbeidsmiljømessige forholdene ved den beskrevne justeringen av organisasjonsstrukturen i etaten som godt ivaretatt.

Vedtak:  
AMU tar de arbeidsmiljømessige forholdene ved endring av UKEs organisering til etterretning.

**AMU sak 09/2021 - Teamstruktur innen IKT tjenester – oppfølgende sak, OU fase 3**

AMU har i møte 16.12.2020 behandlet AMU-sak 21/2020 og sluttet seg til justering av organisering på alle nivåer gjeldende fra 01.01.2021.

De som er direkte berørt av endringene har hatt individuelle samtaler med leder om dette. Det innebærer endringer som direkte berører ny rapporteringslinje til nærmeste leder, oppgaver eller ansvar i eksisterende rolle og/eller selve ansettelsesforholdet.

Det er opprettet stilling som teamleder i Arkitektur og systemutvikling . Det er 9 systemutviklere som vil rapportere til teamleder.

Teamlederstillingen team HR gjøres permanent fra 1. mai 2021. Tilsvarende gjøres fagleder Arbeidsflate permanent.

Vedtak:  
Arbeidsmiljøutvalget tar de arbeidsmiljømessige forholdene ved endring av UKEs organisering til etterretning.

**AMU sak 10/2021 - Resultater måling av dagens arbeidssituasjon - koronasituasjonen og hjemmekontor**

* 70% har svart på undersøkelsen
* Snittmålinger fra høsten 20 på 3,97 til april 21 på 4,19
* Økning fra sist:

Jeg opplever at det fysiske arbeidsmiljøet på hjemmekontor fungerer godt.  
Jeg klarer å skille mellom arbeid og fritid når jeg jobber på hjemmekontor.  
Jeg jobber like effektivt på hjemmekontor som på arbeidsplassen.  
Jeg har jevnlig en-til-en dialog med lederen min når jeg har hjemmekontor.  
Jeg har god kontakt med mine kollegaer når jeg har hjemmekontor.  
Alt i alt så fungerer min arbeidssituasjon godt når jeg har hjemmekontor.

Vedtak:

AMU tar resultatene av målingen av dagens arbeidssituasjon til etteretning.

**AMU sak 11/2021 - Rapportering sykefravær og overtid**

Snitt sykefravær for K1 2021 er 3,9% mens snitt for 2020: 5,2%

Korttidsfravær hittil i år: 1,1%

Langtidsfravær hittil i år: 2,8%

Overtid

* 1954 timer per februar 2020 og 1545 timer per februar 2021
* Brudd på arbeidstidsbestemmelsene  
  Hittil i år 246 vs 327 samme periode 2020

Vedtak:

AMU tar informasjon om sykefravær og overtid til etteretning.

**Faste informasjonspunkter:**

* **Koronasituasjon i Oslo kommune/UKE, arbeidsmiljømessige forhold**

Retningslinjer for håndtering av arbeidssituasjonen gjelder fortsatt – meget streng praksis

* *Hjemmekontor er hovedregelen*
* *Unntak behandles via nærmeste leder i linjen og godkjennes av avdelingsdirektør*
* *Fysiske sosiale aktiviteter i regi av arbeidsgiver er forbudt*
* *Fysisk tilrettelegging avklares med nærmeste leder*